ร้านตั้งอยู่ในซอยสุขุมวิท 23 เลยร้าน ชาบูหน้า Mulberry Spa ไปนิดหน่อย ป้ายร้านเห็นได้ชัดเจน ที่ตึกมีที่จอดรถ

สำหรับร้านนี้เคยมากินแล้วเมื่อนานมากแล้วจำได้ว่ารู้สึกว่าอาหารที่เล็ก กินไม่อิ่มนัก รู้สึกไม่คุ้มราคาเ่ลยทำให้ไม่ได้แวะกลับมาอีกเลย

วันนี้กลับมาลองอีกครั้ง ดูสิว่าจะรู้สึกเหมือนเดิมหรือเปล่า

ปรากฎว่าการกลับมาครั้งนี้ทำให้รู้สึกดีและได้ความอิ่มอร่อยประทับใจกลับไป

บรรยากาศและการตกแต่งร้านรู้สึกนั่งสบายค่อนข้างสงบให้ความรู้สึกชิวเหมือนนั่งในสวน (สบายใจ)

อาหาร วันนี้สั่งเป็นแหนมเนือง และ เมี่ยงมาดาม อาหารอร่อย ที่สำคัญครั้งนี้ขนาดต่อจานใหญ่กินอิ่ม มีติดแค่ตัวเส้นหมี่มีกลิ่นหืนเล็กๆ ที่เหลือโอเคหมด (สงสัยครั้งที่แล้วจะสั่งเมนูผิด เลยทำให้ไม่ประทับใจไปซะงั้น)